Loki (televisiosarja)

Loki on yhdysvaltalainen Michael Waldronin luoma Disney+-suoratoistopalveluun julkaistu supersankarisarja, joka perustuu Marvel Comicsin samannimiseen sarjakuvahahmoon. Se on Marvel Cinematic Universen (MCU) kolmas Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Waldron toimi ensimmäisen tuotantokauden pääkäsikirjoittajana ja Kate Herron ohjasi sen. Toisen tuotantokauden pääkäsikirjoittajana toimii Eric Martin, sekä ohjaajatiimin johtajina Justin Benson ja Aaron Moorhead.
Lokia esittää myös elokuvissa esiintynyt Tom Hiddleston. Sarjassa näyttelevät myös Sophia Di Martino, Gugu Mbatha-Raw, Wunmi Mosaku, Eugene Cordero, Sasha Lane, Jack Veal, DeObia Oparei, Tara Strong, Jonathan Majors, Richard E. Grant ja Owen Wilson. Toisella tuotantokaudella sarjan näyttelijöihin liittyivät Rafael Casal, Kate Dickie, Liz Carr, Neil Ellice, Richard Dixon ja Ke Huy Quan. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan, paljastaen yhden niistä keskittyvän Lokiin. Sarja ja Hiddlestonin paluu rooliin vahvistettiin virallisesti marraskuussa 2018. Waldron palkattiin helmikuussa 2019 ja Herron saman vuoden elokuussa. Martinin, joka oli mukana käsikirjoittamassa sarjan ensimmäisen tuotantokauden jaksoja, paljastettiin helmikuussa 2022 käsikirjoittavan koko toinen tuotantokausi, Bensonin ja Moorheadin liittyessä kyseisen kauden ohjaajiksi. Ensimmäinen tuotantokausi kuvattiin Atlantassa, kun taas toinen tuotantokausi kuvattiin pääosin Britanniassa.
"Lokin" ensimmäinen tuotantokausi, joka koostuu kuudesta jaksosta, julkaistiin Disney+:aan osana MCU:n 9. kesäkuuta – 14. heinäkuuta 2021. Se sai erittäin positiivisen vastaanoton, kriitikoiden kehuessa erityisesti näyttelijöiden roolisuoritusta. Sarjan toinen tuotantokausi, joka koostuu myös kuudesta jaksosta, julkaistiin osana MCU:n 5. lokakuuta – 9. marraskuuta 2023. Se sai myös positiivisen vastaanoton, kriitikoiden kehuessa erityisesti sen loppuratkaisua, musiikkia, ja Lokin hahmon tarinakaarta.
Juoni.
Vaikka alkuperäisen aikajanan Loki on kuollut, Kostajien aikamatkustuksen tahattomana seurauksena vuoden 2012 variantti Lokista pakeni menneisyydestä Tesserakti mukanaan. Hän joutuu tämän jälkeen tekemisiin ajan ulkopuolella sijaitsevan Aikavarianssiviraston (AVV) kanssa, sekä naispuolisen varianttinsa, Sylvien, kanssa. Toisella tuotantokaudella, lukuisten uusien aikajanahaarojen aiheutettua multiversumin uudelleensyntymisen, Loki, Mobius M. Mobius ja metsästäjä B-15 käyvät taisteluun AVV:n sydämestä ja multiversumin turvallisuudesta, yrittäen etsiä Sylvietä sekä kadoksissa olevia tuomari Ravonna Renslayeria sekä Neiti Minuuttia.
Tuotanto.
Kehitys.
Syyskuussa 2018 raportoitiin, että Marvel Studios kehitti Disneyn suoratoistopalveluun Disney+ useita minisarjoja, jotka keskittyvät sellaisiin Marvel Cinematic Universe -elokuvien hahmoihin, jotka eivät saaneet omia elokuvia, yhden niistä keskittyessä Lokiin. Hahmoja esittävät näyttelijät tulevat palaamaan rooleihinsa. Jokaisen odotettiin alun perin olevan 6–8 jaksoa pitkä ja niillä on ”mojova [budjetti], joka vetää vertoja merkittävien studioiden tuotannoille”. Marvel Studios tuottaa itse nämä sarjat Marvel Televisionin sijasta, joka tuotti MCU:n muut televisiosarjat, Marvel Studiosin johtaja Kevin Feigen ottaessa ”käytännönläheisen roolin” jokaisen sarjan kehittämisessä, keskittyen ”tarinan jatkuvuuteen” elokuvien kanssa ja ”käsitellen” niistä rooleihinsa palaavat näyttelijät. Disneyn toimitusjohtaja Bob Iger vahvisti marraskuussa, että Lokiin keskittyvä sarja oli kehitteillä ja että Tom Hiddlestonin odotettiin palaavan rooliinsa.
Helmikuussa 2019 Michael Waldron palkattiin sarjan pääkäsikirjoittajaksi ja vastaavaksi tuottajaksi. Hän myös käsikirjoittaisi sarjan pilottijakson. Sarjan odotettiin seuraavan Lokia, kun tämä ”ponnahtelee ihmiskunnan historian halki epätodennäköisimpänä vaikuttajana historiallisille tapahtumille”. Kuukausi myöhemmin Feige huomautti Lokin olevan yli tuhat vuotta vanha, jotan sarja tutkisi mitä hän on tehnyt pitkän elämänsä aikana. Hän lisäsi myös, että Marvel Studios oli kiinnostunut sarjan tekemisestä työskennelläkseen yhä Hiddlestonin kanssa ja tutkiakseen Lokia enemmän kuin pelkkänä elokuvien sivuhahmona. Hiddleston selitti elokuussa tienneensä Lokin pienestä roolista "" (2019), kun Lokin kuolemaa "iin" (2018), mutta piti jälkimmäistä tunteellisena loppuna hahmon omalle tarina-arkille. Hän kuuli Loki-sarjaa koskevista suunnitelmista noin kuusi viikkoa "Infinity Warin" ensi-illan jälkeen ja piti tiedon sarjan suunnittelusta salassa sen viralliseen julkistamiseen asti. Hän ilmaisi jännityksensä siitä, että voisi muuttaa Lokia monilla tavoilla hahmon edellisistä versioista ja ”hänen näkeminensä kohtaamassa pelottavampia vastustajia, jollaisia hän ei ole aiemmin nähnyt”. Saman kuukauden aikana Kate Herronin paljastettiin ohjaavan ensimmäisen tuotantokauden kaikki kuusi jaksoa.
Toisen tuotantokauden kehitys alkoi marraskuussa 2020, ja Waldron odotettiin olevan mukana sen tuotannossa osana sopimustaan Disneyn kanssa. Nate Moore, joka toimi yhtenä "The Falcon and the Winter Soldierin" vastaavista tuottajista, uskoo "Lokilla" olevan ”todella epäkunnioittavia, nerokkaita ja siistejä tarinoita, jotka ”lainaavat itseään useammalle tuotantokaudelle tavalla, jossa ne eivät ole ainutkertaisia”. Ensimmäisen kauden päätösjakson lopputekstien välissä näytetty kohtaus vahvisti, että sarja saa toisen tuotantokauden. Herron kuitenkin vahvisti, ettei palaa ohjaajaksi toiselle tuotantokaudelle. Heinäkuussa 2021 Waldron piti epävarmana sitä osallistuisiko toisen tuotantokauden toteuttamiseen. Helmikuussa 2022 paljastettiin, että Justin Benson ja Aaron Moorhead, joka ohjasivat aiemmin kaksi "Moon Knightin" (2022) jaksoa, ohjaisivat suurimman osan "Lokin" toisen tuotantokauden jaksoista. Eric Martin, joka käsikirjoitti ensimmäisen kauden neljännen jakson, käsikirjoittaa kaikki toisen kauden jaksot. Sekä Hiddleston että Waldron tulevat palaamaan vastaaviksi tuottajiksi.
Käsikirjoitus.
Sarja sijoittuu "Avengers: Endgamen" jälkeen, Lokin paettua Tesserakti mukanaan "The Avengersin" (2012) tapahtumiin sijoittuvasta New Yorkista ja louden MCU-elokuvista vaihtoehtoisen aikajatkumon. Sarjassa Loki käyttää Tesseraktia matkustaakseen ajasta ja paikasta toiseen ja tehden suuria muutoksia ihmiskunnan historiaan. Elokuussa 2019 Herron kertoi, että sarja ”veisi Lokin aivan uuteen osaan MCU:ta”, Waldronin sanoessa sen ”tutkivan kysymyksiä joita meillä kaikilla on: minne Loki meni vietyään Tesseraktin? Voisiko Loki löytää ystävän? Paistaako aurinko hänen kasvoilleen enää koskaan?” Vastaava tuottaja Stephen Broussard sanoi, että kaikki tämä yhdistettynä aikamatkustuselementteihin antaisi sarjalle ”mies karkuteillä -vaikutelman”. Waldron tunsi sarjan tutkivan myös hahmon identiteettiongelmaa, lisäten, että ”ensimmäisten 10 vuoden aikana tehdyissä elokuvissa Loki oli elämänsä tärkeimpien vaiheiden aikana hallitsemattomassa tilassa, minkä lisäksi hän oli adoptoitu ja kaikkea muutakin, mikä ilmeni vihana hänen omaa perhettään kohtaan”. Myös Hiddleston tunsi sarjan käsittelevän identiteettiä ja ”soveltavan yhteen erillisiä palasia siitä, mitä [Loki] voi olla”, ja uskoi myös sarjan logon, jossa nimen "Loki" kirjaimet olivat keskenään eri fonteilla, viittaavan juuri siihen. Waldron lisäsi, että sarjassa nähtäisiin myös ”odottamattomia” tieteisfiktioviittauksia. Neliosainen minisarjakuva nimeltä "Vote Loki" toimi inspiraationa yhdelle Lokin ulkonäöistä sarjassa, joka myös tutkii monia salaliittoteorioita ja todellisuuden muuntamista.
Roolijako.
Kun sarja julkistettiin marraskuussa 2018, Hiddlestonin odotettiin palaavan Lokin rooliin, Walt Disney Studiosin luovan johtajan ja toisen puheenjohtajista, Alan F. Hornin, vahvistaessa Hiddlestonin paluun helmikuussa 2019. Marraskuussa 2019 Sophia Di Martinon raportoitiin olevan valittu toistaiseksi tuntemattomaan rooliin. Tammikuussa 2020 Owen Wilson liittyi näyttelijäkaartiin Aikavarianssiviraston byrokraatti Mobius M. Mobiuksen rooliin. Seuraavan kuukauden aikana Gugu Mbatha-Raw valittiin näyttelemään Ravonna Lexus Renslayeriä, joka toimii sarjassa AVV:n tuomarina.
Maaliskuussa 2020 Richard E. Grant valittiin tuntemattomaan rooliin. Syyskuussa Sasha Lanen paljastettiin myös näyttelevän sarjassa. Joulukuussa Disneyn Investor Day -tapahtumassa paljastettiin, että myös Wunmi Mosaku näyttelee sarjassa. Huhtikuussa 2021 Eugene Corderon paljastettiin näyttelevän sarjassa. Kesäkuussa 2021 ennen sarjan ensimmäisen tuotantokauden alkua paljastettiin, että Tara Strong ääninäyttelee AVV:n animoitua maskottia, Neiti Minuuttia. Jo syyskuussa 2020, Jonathan Majors valittiin "an" Kang Valloittajan näyttelijäksi, Marvel Studiosin johtokunnan, "Quantumanian" ohjaaja Peyton Reedin, sekä Waldronin ja Herronin ollessa mukana roolivalinnassa, koska Majors näyttelisi ensin "Lokissa" Kangin varianttia, jota kutsuttiin ”Jäljellä olevaksi”.
Hiddleston, Mbatha-Raw, Wilson, Cordero, Di Martino ja Strong palaavat Lokin, Renslayerin, Mobiuksen, Caseyn / metsästäjä K-5E:n, Sylvien, ja Neiti Minuutin rooleihin toiselle tuotantokaudelle. Heinäkuussa Rafael Casalin paljastettiin näyttelevän tärkeää roolia toisella tuotantokaudella, ja syyskuussa Ke Huy Quanin paljastettiin näyttelevän AVV:n arkistovirkailija Ouroborosta. Joulukuussa Kate Dickien paljastettiin näyttelevän yhtä toisen tuotantokauden roistoista. Lisäksi Majors palaa näyttelijäksi toiselle tuotantokaudelle, näytellen tällä kertaa nimellä Victor Timely esiintyvää Kangin varianttia.
Kuvaukset.
Kuvaukset alkoivat tammikuussa 2020, Herronin ohjatessa jaksot ja Autumn Duraldin kuvatessa ne. Helmikuun aikana tehtiin sijainnin kuvauksia ympäri Atlantan metropolista aluetta. Sijaintien kuvaukset sijoittuivat ympäri Atlantan keskustaa helmikuun aikana. 14. maaliskuuta sarjan tuotanto keskeytettiin koronaviruspandemian vuoksi. Kuvauksia jatkettiin Pinewood Atlanta Studiosin tiloissa, Iso-Britannissa, syyskuussa. Kuvaukset saatiin valmiiksi joulukuussa.
Toisen tuotantokauden kuvaukset alkoivat 13. kesäkuuta 2022, Pinewood Studiosin tiloissa, Iso-Britannissa, Bensonin ja Moorheadin ohjatessa suurin osa sarjan jaksoista, Dan DeLeeuw’n ja Kasra Farahanin ohjatessa loput, sekä Isaac Baumanin ja Oliver Loncrainen toimiessa kuvaajina. Heinäkuussa tehtiin maisemakuvauksia eri puolilla Lontoota, myös Chatham Historic Dockyardissa, Kentissä. Lavasteet vihjailivat paikalla kuvattujen kohtausten sijoittuvan 1970-luvulle. Kuvaukset saatiin valmiiksi lokakuussa.
Musiikki.
Tammikuussa 2021 Natalie Holtin paljastettiin säveltävän sarjan musiikki. Hollywood Records ja Marvel Music julkaisivat ensimmäisen kauden kolmen ensimmäisen jakson soundtrackin digitaalisesti 2. heinäkuuta 2021, ja kauden kolmen viimeisen jakson soundtrackin 23. heinäkuuta 2021. Sarjan ensimmäisen jakson lopputekstien musiikkinsa soinut ”TVA” puolestaan julkaistiin singlenä 11. kesäkuuta 2021.
Holtin paljastettiin heinäkuussa 2022 jatkavan säveltävänä myös sarjan toisella tuotantokaudella, ja hän aloitti työn soundtrackin pariissa vuoden 2022 lopulla. Hollywood Records ja Marvel Music julkaisivat toisen kauden kolmen ensimmäisen jakson soundtrackin digitaalisesti 27. lokakuuta 2023, ja kauden kolmen viimeisen jakson soundtrackin 17. marraskuuta 2023.
Julkaisu.
Sarjan ensimmäinen tuotantokausi koostuu kuudesta jaksosta, jotka julkaistiin Disney+:aan yksitellen joka keskiviikko 9. kesäkuuta 2021 alkaen ja 14. heinäkuuta 2021 asti. Se oli osa MCU:n . Sarjan toinen tuotantokausi koostuu myös kuudesta jaksosta, jotka julkaistiin yksitellen joka torstai 5. lokakuuta 2023 klo 21 Yhdysvaltain itäistä aikaa alkaen ja 9. marraskuuta 2023 asti. Se oli osa MCU:n .